LidanRubinov/Halacha-QA huggingface dataset:
שאלה: כשרות מולים: האם מולים זה כשר? בתוכנית של גיל חובב הוא בישל מולים ואמר שהרמב"ם אמר שמולים זה דליקטס.
תשובה: וברכת ד' המולים הם צדפות שאין להם סנפיר וקשקשת ועל כן אסורים באכילה מדין תורה. אינני מכיר את האיש ואת מקורות ההלכה שלו, על כן אם יש מקור מוגדר אשמח לשמוע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: היחס לרבנים שאוסרים לסרב פקודה: א. הרב פסק שיש לסרב פקודה בהתנגשות בין התורה לפקודה. קראתי את דברי הרב, סברתו הובנה לי מאוד. אך הייתי רוצה לדעת מדוע ישנם רבנים רבים אחרים המורים שלא לסרב פקודה? הרי הרב הוכיח שזה פשוט איסור תורה גמור! קשה לי להאמין שאותם רבנים כגון הרב טאו שליט"א הורו פסק מהבטן. הייתי שמח הרב יציג לי את סברתם ההלכתית ויסביר מדוע הוא שולל את דעתם. ב. לצערי שמעתי הרבה אנשים הצוחקים ומזלזלים ואף שונאים את "הממלכתים", מדוע לשנוא? זו דרכה של תורה? לא צריך לגעור באותם אנשים? ואף הם מדברים בגנותם של אותם רבנים ממלכתים בכזו חופשיות כאילו הם סתם אנשים? זו, לדעתי פשוט שנאת חינם. אשמח אם הרב יענה לי באריכות, כי זו שאלה המפריע לי כל הרבה זמן.
תשובה: גם אני תמה מדוע יש רבנים המורים שלא לסרב לפקודה המנוגדת לתורה. ואם אתה רוצה להבין את דעתם עליך לשאול אותם. ואולם יש לנהוג כבוד גם בתלמידי חכמים שיש להם דעות אחרות. זלזול בתלמידי חכמים זה איסור חמור מאד. ובודאי שאסור לשנוא תלמידי חכמים. ואולם אני לא פגשתי אנשים כאלה ואיני יודע למי אתה מתכוון. ואם אתה מכיר אנשים כאלה עליך להוכיח אותם.
שאלה: הדבקת קרמיקה בשנת אבל: חמי נפטר לפני כחודשיים ועוד לפני שהוא נפטר רצינו להדביק קרמיקה על השביל של הבית מהשער לדלת הכניסה 3 מטר בערך, האם אפשר לעשות את זה או לחכות עד סוף שנת האבל? (כבר קנינו את הקרמיקה מזמן). אנחנו רוצים לקנות לילדתנו בת 7 ספריה עם שולחן כתיבה כדי שיהיה לה נוח להכין את שעורי הבית, האם אפשר לקנות לה?
תשובה: האיסור הוא לא עליך או על ילדיך אלא רק על בעלך. והדבר תלוי ברמת הצורך. אם זה מקום שיש בו בוץ ואין אפשרות ללכת מותר. אם זה עניין של יופי ואסתטיקה, אסור.
שאלה: נוסח תפילה: לכבוד הרב. אבותי התפללו מאז ומעולם בנוסח שבסידורי תפילת החודש, ושאר מחזורי דפוס ליוורנו. ברצוני לדעת האם אפשר למי שהתרגל להתפלל בנוסח הספרדים וע"מ המקובל היום, לחזור ולההתפלל בנוסח שבסידורי תפילת החודש אבותינו, למרות שזהו לא הנוסח המקובל היום בקרב רוב הספרדים או שמא יש בנוסח זה בעיה של משנה ממטבע שטבעו חכמים בברכות או בעיה אחרת?
תשובה: עדיך להמשיך בנוסח שנהגו רוב האנשים. אנחנו משתדלים היום שמנהג עם ישראל יהיה כמה שיותר אחד ומאוחד. ולכן, התפללת עד היום בנוסח זה, תמשיך בו.
שאלה: כוונות הסנדק: נתבשרתי כי אני עתיד לשמש כסנדק בקרוב מאוד. זו לי הפעם הראשונה, ושאלתי: אם יש כוונות לסנדק ומה הן? לתשובה מהירה אודה.
תשובה: לא צריך לחפסש כוונות נסתרות. צריך להתכונן למצוה זו להיות מסייע בהכנסת הילד בבריתו של אברהם אבינו, ובזה אנו מחדשים כולנו את הבית עם ד' יתברך.
שאלה: "כלי חמס מכרותיהם"???: כידוע, יעקב אבינו הגיב למעשה שמעון ולוי "כלי חמס מכרותיהם" "ארור אפם כי עז, ועברתם כי קשתה", ומן הסתם הוא לא הסכים עם הריגתה של עיר שלמה כואבת בגלל פשעו של אדם אחד. מניין לנו שהקב"ה הסכים עמם - בשונה מהערכתו המוסרית של אביהם? ואינני מתייחס לחששו התועלתני של יעקב: האשמתם בחמס - איננה מבטאת הערכה גבוהה השאלה נשאלה בהמשך לשאלה "מה ההיגיון, למרות שבתורה אסור להשתמש בו"
תשובה: שאלה יפה מאוד שאלת. אכן, מעשיהם של שמעון ולוי זכה לבקורת קשה על ידי יעקב, שללא ספק לא אהב את מעשיהם. דרכו הייתה דרך אחרת, ובחירתו היתה שונה, אך דבר זה מאוד לגיטימי שיש דרכים שונות. חשוב מאוד לדעת, שכשאנו לומדים על מעשיהם, אנו פוגשים אריכות גדולה בין המפרשים, ואף בהלכה מובא המעשה שלהם בבחינה הלכתית, דבר המראה שלא מדובר בזוג קנאים שעשו מעשה בלי חשיבה ובלי אחריות. הרמב"ם כתב שהסיבה ששמעון ולוי הרגו את כל אנשי העיר היא שבני נח יש להם חיוב לקיים את שבע המצוות שלהם, ואם הם לא מקיימים אותן הם חייבים למות. אחד מהדברים שהתחייבו בני נח זה לעשות דינים. לפי מפרשים רבים הכוונה להקים בתי דין שידון בדברים שהם פוגעים בחברה, דברים סידוריים מדיניים ובין אישיים. אך לפי הרמב"ם אי קיום המשפט על מעשי עוולה הוא בגדר חיוב עונש מוות. כך גם היה מעשה שכם ואנשי עירו, שהם היו מחוייבים להרוג אותו על המעשה שהוא עשה, אך הם לא דנו אותו וקיבלו את המעשה שלו כדבר נכון והגיוני, ואף היו מוכנים לעשות זאת בעצמם. לכן לדעת הרמב"ם מותר היה לשמעון ולוי להרוג את כולם, שכולם היו שותפים בחיוב מיתה. כמובן שיש עוד הסברים רבים, ותוכל לקרוא ואפילו לשמוע שיעורים יפים ורבים על הנושאים האלו שהם מאוד מרתקים, אך לא ארצה בהזדמנות זו להרחיב יתר על המידה. לסיכום, אף שבאופן הפשוט יעקב לא הסכים עם המעשה, חשוב לדעת שגם שמעון ולוי לא עשו פעולה הנוגדת את ההלכה, ועל כך יש הסברים שונים כגון הסברו של הרמב"ם, שיש זמנים ומצבים שיש מצוה. סליחה שאני מקצר. בברכת שבת הרב יצחק גרינבלט zahig1 gmail com
שאלה: סילונית בשבת: יש דבר חדש שנקרא סילונית לשיניים והוא מוציא זרם מים חזק וממוקד. בימים הראשונים של השימוש יורד מעט דם ואח"כ לא. האם מותר להשתמש בזה בשבת לאחר שכבר לא יורד דם?
תשובה: אם את שואלת כנראה שיש לדעתך איזו בעיה הלכתית, מהי?
שאלה: ברכת כהנים בכהן יחיד: אם יש כהן אחד בלבד, האם הוא לא צריך לברך את ברכת הכהנים אלא רק כשיש שני כהנים ומעלה?
תשובה: גם כהן אחד מברך ברכת כהנים. יש אומרים שהברכה מהתורה היא רק כשיש שניים. כשיש כהן אחד אין החזן (או אחד מהקהל) מכריז : 'כהנים' והכהן מתחיל לברך מיד לאחר 'הטוב שמך ולך נאה להודות'.
שאלה: הקדמת זמן הנחת התפילין : אני מתפלל כל בוקר שחרית בביתי ובנוסף מספר פרקי תהלים. כיוון שאני מתחיל מוקדם לעבוד אינני מספיק לסיים את כל התפילות אע"פ שאני משכים קום, עד כמה אני יכול להקדים את הנחת התפילין (אני מניח את התפילין על פי הזמנים שבאתר -זמן טלית ותפילין). אנא תשובתך מראש
תשובה: בדרך כלל כשמניחים תפילין לובשים גם טלית. הכלל בטלית הוא שלובשים מאז שרואים את חברו במרחק ארבע אמות. בדרך כלל מחשבים את זה כשעה לפני נץ החמה. בתפילין זה יותר קל, כי לא מניחים בלילה שמא ישן בהם.
שאלה: הציונות הדתית: כבוד הרב מלמד אני מתעניין מזה זמן אודות השקפתם של גדולי ישראל לגבי הציונות, קראתי 2 ספרים של רבנים חשובים ממתנגדי הציונות הרבי מסאטמר (ספרו ויואל משה) ומאמר של הרב אלחנן וסרמן "עקבתא דמשיחא", בשניהם עיקר ההתנגדות לציונות מבוססת בעיקר על האיסור להתחבר לחילונים ("רשעים כלשונם") ומצד האיסור לדחוק את הקץ (הפרת השבועה), אודה לכבוד הרב, אם יוכל להמליץ לי בבקשה על ספר או מאמר כלשהוא שמתייחס הלכתית לטענות של מתנגדי הציונות.
תשובה: ספר "אם הבנים שמחה" שנכתב על תלמיד חכם גדול. לאחר שתלמד אותו אוכל להציע לך עוד כמה ספרים טובים.
שאלה: ללמוד בבית הספר בלי מזוזה: האם מותר ללמוד בבית ספר בחדר שאין מזוזה?
תשובה: העברה היא של בעלי המקום ולא של העובדים. מותר ללמד במקום.
שאלה: כלאי זרעים: זרעתי חיטה בשדה, ואח"כ בא מישהו שלא ידע שהשטח זרוע וזרע שם שעורה. האם התבואה נאסרה, והאם צריך לעקור את זה?
תשובה: וברכת ד' בכלאים, אם הם ברשותך כעת, יש איסור אפילו אם הרוח זרעה או אנס עשה. אמנם כל זמן שהקרקע ביד האנס אין איסור אבל כשחוזר לרשותך הרי שיש חיובי כלאים (הל' כלאים פ"ה הי"ב). על כן יש לעקור את אחד הגידולים. אם אי אפשר, יש לעקור את שניהם. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פרשת שבוע ויגש: אני לומד את פרשת השבוע לדיוק, כולל רש"י. ואני דבר אחד לא מבין, שיוסף שולט במצרים כמישנה לפרעה כמעט כל הפרשיות מאשר יוסף נשלט למנהל פרעה לא מוזכר פרעה ואים ניסתכל לפרשה הקודמת ליגש יהודה עים כול הסיפור עים האחים של יוסף ומה שקרה שם כול התהליך שיוסף תוען שהם מרגלים פרעה ביכלל לא מיתערב ולא מוזכר ברשי ולא בפשט ורק אחרי שיוסף מיתודע לאחיו שהוא יוסף פה ניכנס פרעה לתמונה ואמר לאחיו קחו לכם עגלות מיכול טוב ממיצרים ליעקוב אז השאלה שלי איפה היה פרעה למה לא היה מעורב בכול הפרשות מאז שיוסף מונה למישנה למה הרי הפשט פרעה הוא השולט במצריים ויוסף בסך הכול מישנה למלך? שאלה שניה שמאוד מענינת, שאני מנסה להבין הרי שאחיו של יוסף באו ליעקוב ואמרו לא עוד יוסף חי ושולט בכול מצרים הוא לא האמין להם וליבו ניפעם רק אחרי שיסתכל על העגלות עים כול טוב מצרים אז חזרה בו רוח השכינה למה הרי שיעקוב היה איש רוח ואמונה בשם יתברך רק אחרי שראה את העגלות הבין שאליו בניו צודקים אז אני לא מבין רק אחרי שראה את החומר זאת אומרת העגלות אז הוא הבין שבניו צודקים? לפי הפשט אפשר להבין שיעקוב היסתכל בחומר וסך בדרך הרוח ולפי הפשט ולפי רמבם ורשי זה אומר שיוסף שלך לא עגלות חמורים ערפות ראש אז חזרה בו רוח למה אחרי שראה את העגלות הבין שבניו צודקים ואני טועה למה לא שאל את בניו איך היגיע למצרים יוסף ולמה לא חקר את בניו מה קורה פה? שאלה 2 שיעקוב עולה למצרים נאמר בפשט ועלו בניו למצרים והלעו איתם את אביהם יעקוב ולמה מוזכר בני ישראל נקודה יעקוב הרי יעקוב ניקרא ישראל ולמה גם בני ישראל וגם יעקוב ב מיראש
תשובה: 1. פרעה מינה את יוסף למחליט בכל ענייני התבואה (עיין רש"י פרק מא, פסוק נה). ממילא הוא לא צד בעניין כל עוד הדיון בין יוסף לאחיו היה על תבואה. ברגע שגילו שזה משפחתו, הרי שיש לפרעה עניין לדעת מהו מקור משפחתו של יוסף ולדאוג שהוא ישאר איתו ולא יעזוב חזרה לארץ כנען (עיין רמב"ן פרק מה, פסוק טז). 2. ראשית, לפי הרמב"ן אין הכוונה שלא האמין אלא שלבו חדל לפעום מרוב שמחה והתעלף ורק כשראה את העגלות חזר לעצמו. אום לפי הפירוש שרש"י כותב, שלא האמין, אולי לא האמין להם מאחר וכבר שיקרו לו ואמרו שיוסף מת. וניתן להוסיף בעניין רעיוני. שיעקב חשש שיוסף קיבל עליו את תרבות מצרים. אמנם האחים אמרו לו שראו את יוסף אולם הוא לא האמין או פחד להאמין שיוסף נשאר בצדקותו לאחר כל כך הרבה שנים ונסיונות. כשראה שיוסף שולח לו את הלימוד האחרון שלהם הבין יעקב שיוסף נשאר נאמן לה' ולדרך אבותיו. 3. התורה רצתה לומר שגם יעקב עלה וגם כל משפחתו.
שאלה: תפילת מנחה ביום תענית במקום העבודה: כבוד הרב אנו רגילים להתפלל תפילת מנחה במניין במקום העבודה. י בטבת קרב ובא ורציתי לדעת מה הדין לגבי עניין תפילת מנחה ללא קריאה בספר תורה ביום זה. אנו מסיימים לעבוד ב-18:00 בערב כך שאין סיכוי שמי מאיתנו מספיק להגיע לתפילה בבית כנסת מסודר. ב ובכבוד רב,
תשובה: תנסו להשיג ספר תורה ולהניחו במקום מכובד ושמור לפני עשרה בטבת ולהחזירו אחרי עשרה בטבת.
שאלה: המשך שאלה - מנין שנות עורלה: לרב על תשובתו לשאלתנו. כיצד יש עתה לנהוג בפירות וכיצד לחללם? השאלה נשאלה בהמשך לשאלה "מנין שנות עורלה"
תשובה: וברכת ד' מה שנכתב הוא שיש צורך לעשות שני דברים: א. חלול נטע רבעי ב. הפרשת תרו"מ. שני הדברים יעשו ללא ברכה. אם השאלה היא כיצד עושים הפרשת תרומות ומעשרות, קשה להגדיר זאת במכתב קצר, כדאי לרכוש את התקליטור "תרומות ומעשרות" (086847325) ללמוד כיצד מפרישים, ואם עדיין יהיו שאלות נשתדל לענות בשמחה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לקשור כלב ולטייל איתו בשבת: א. האם מותר לטלטל שלט, כסף ותפילין בשבת לצורך גופם או מקומם? ב.האם מותר ללטף כלב מחמד בבית או לצאת איתו לטיול? כמו כן, אם צריך, לקושרו?
תשובה: א. תפילין מותר, כסף אסור, שלט: אם מדובר בשלט חשוב ויקר אסור, שלט פשוט שלא מקפידים עליו מותר, ושלט שהיה מחובר לקיר ונפל בשבת  כגון שם המשפחה על הדלת  אסור. ב. בעלי חיים הם מוקצה בשבת. אולם חיות מחמד יש אומרים שכיון שהם מיוחדים לשעשוע הם אינם מוקצה. ונראה שמי שרגיל להשתעשע ולגדל חיות מחמד יכול לסמוך על המתירים ואחר שאינו רגיל בכך ובשבילו חיות מחמד הם בד"כ אינם שעשוע ראוי שיחמיר כאוסרים. אם מדובר בכלב מבויית שחוזר מעצמו לביתו ואין צורך לרדוף אחריו או 'לשכנעו' בדרכים שונות לחזור מותר לחברו לרצועה
שאלה: טלטול תינוק בשבת: האם מותר להרים תינוק בשבת בבית? האם כלב הוא כמו תינוק לגבי דיני הטלטול?
תשובה: מותר להרים תינוק בבית ללא שום חשש או בעיה כל שהיא. לגבי כלב: בעלי חיים הם מוקצה בשבת. אולם חיות מחמד יש אומרים שכיון שהם מיוחדים לשעשוע הם אינם מוקצה. ונראה שמי שרגיל להשתעשע ולגדל חיות מחמד יכול לסמוך על המתירים ואחר שאינו רגיל בכך ובשבילו חיות מחמד הם בד"כ אינם שעשוע ראוי שיחמיר כאוסרים.
שאלה: טילטול סיר לתינוק: איך ניתן לטלטל סיר של צרכים של התינוק?
תשובה: מותר לקחתו בצורה הרגילה (כמו ביום חול) לשרותים כדי לנקותו שם, מדין גרף של רעי.
שאלה: מים שנשארו בכוס תה: כבוד הרב, אשכנזים - א. כשאני מכינה בשב"ק יותר מכוס תה אחת, אני חוששת שאולי נשארו בכוס שהיא כלי שני מים ואז הם מקבלים את המים ישירות מהמיחם ואולי זה בישול. האם עלי להחליף כוס שהיא כלי שני עבור כל כוס תה שאני מכינה? ב. וכן, איך מכינים אשכנזים (הייתי ספרדיה טרם החתונה ואני לא הבנתי את ההבדל)? ג. ומה עושים עם הנענע הטריה? זה מספיק שאני שמה אותה בכוס שהיא כלי שלישי? ושבת השאלה נשאלה בהמשך לשאלה "הכנת תה בשבת לספרדים"
תשובה: א. אין צורך להחליף כוסות בכל פעם, ואף אם יש טיפות שנשארו בכוס מהשתיה הקודמת מותר לשפוך עליהם מים חמים מהמיחם. ב. עדיף להכין תמצית תה בערב שבת ואותה מותר לערות לתוך המים החמים שנמצאים כבר בכלי השני. אם התמצית עדיין חמימה מהחום שהיה בה כשהכינו אותה עדיף להניח התמצית בכוס ועליה לערות ישירות מים חמים מהמיחם. לרוב הפוסקים מותר להכין תה ע"י תיון אם מכניסים אותו למים שנמצאים בכלי שלישי ויש מחמירים. ג. לרוב הפוסקים מותר להכניס את הנענע לתוך המים החמים שנמצאים בכלי שלישי. לכתחילה אין לתת אותה בכלי שני. יש לוודא שהיא נקיה מתולעים.
שאלה: הזמנת דוגמית ללא כוונת קניה: שלחתי הזמנה לדוגמית של בושם יקר מאד ואני לא מתכוונת לקנות אותו (בגלל שהוא מאד יקר) אבל כבר הזמנתי לפני שידעתי שזה גזל, מה אני אעשה?
תשובה: תיכנסי לחנות ותגידי להם שלא אהבת את הדוגמית ואת מוכנה לשלם עליה. אם יוותרו את פטורה, אם לא, תשלמי לפי כמה שכמות כזאת קטנה עולה.
שאלה: מספר שאלות בענייני תפילה: יש אצלנו מניין של צעירים ורצינו בבקשה לשאול מספר שאלות: א. יש אצלנו אדם טיפה מופרע בנפשו שאומר קדיש למרות שאין לו שום חיוב. האם זה מותר? האם לענות לו? ב. בעליית לוי השבוע נכח בבית הכנסת רק לוי אחד שהיה עם מכנס קצר ביותר וכמובן עם שרוולים קצרים. האם להעלותו או שמא עדיף להשאיר את הכהן גם לעליית לוי? ג. המניין שלנו מאוד טוב ואני מתפלל בו בכוונה. הבעיה שלפעמים אין מניין לא מחכים ל10 בתפילת לחש. האם עדיף להתפלל במניין אחר שבו בטוח אזכה לתפילה במניין או להישאר? ד. יש הלכה שאסור לרוץ ביציאה מבית כנסת. אם אני צריך לצאת לפני הזמן, עדיף לצאת ממש לפני ולא לרוץ או להישאר לעוד קדיש ואז אאלץ לרוץ? מספר שאלות נוספות בקשר ל"שטיבלעך" ה. שמעתי שבזמן התפילה במניין אחד, אין חיוב לענות קדיש של מניין אחר. האם גם בזמן קיבוץ האנשים למניין, כשאני לומד, לפני תחילת התפילה, קיים הכלל הזה? ו. האם מותר לכתחילה להתפלל לפני מישהו בצמוד אליו או שעדיף להתפלל מחוץ לחדר ולהסתבך בשאלה האם עלתה לי תפילה במניין? ז. ישנה הלכה שהכי טוב להתפלל ישירות מול קיר. אם הקיר הפנוי היחידי נמצא סמוך ממש לכניסה, יש איסור בדבר? מראש.
תשובה: 1. מותר לענות אמן על הקדיש שלו. 2. עליו להתעטף בטלית. 3. אם אין עשרה שמתפללים ביחד, אין זה מניין. 4. עדיף להישאר עד הסוף. 5. כל מניין מתרכז בעצמו ואינו מתייחס לחברו 6. בציבור אין אפשרות שכולם יתפללו ליד הקיר, לכן יתפלל כל אחד במקומו.
שאלה: גלולות אחרי לידה: כמה זמן יכולה אישה אחרי לידה לקחת גלולות ללא התייעצות ברב אישי? ישנה מחלוקת בדבר?
תשובה: נראה שכל מניעת הריון היא שאלה הלכתית וצריך לשאול רב.
שאלה: בישולי גויים בטחינה ופלטה לפי הרב אליהו: לכבוד הרב שמעתי בשם הרב מרדכי אליהו שיש בעיה של בישולי גויים בטחינה ובחומוס. האם כבוד הרב יודע איזה חברות עושות כמו דעתו של הרב מרדכי אליהו שאין בהם חשש בישולי עכו"ם? האם אני יכול לפסוק כדעת השו"ע ולקחת את ספר בן איש חי וכף החיים כחומרה? אני רוצה לפסוק כדעת הרב מרדכי אליהו אבל הפלאטה שבביתי אינה כדעת הרב אליהו והורי לא רוצים להחליף, מה אני צריך לעשות? האם אפשר להקל? וכן אם הורי אומרים לי לשים אוכל על הפלאטה וכן להחזיר מה עלי לעשות?
תשובה: א. טחינה של חברת טחינה ירושלים. ב. לא כחומרה אלא כעדיפות רצויה. ג. אפשר להקל בפלטה רגילה כי כך נהגו רוב ישראל, אך אין להחזיר אוכל עם רוטב לפלטה.
שאלה: איך פוסקים לפי הרב מרדכי אליהו?: אני ועוד רבים רוצים מאוד לפסוק כמו דעת הרב מרדכי אליהו אבל אנשים ורבנים תמיד אומרים לי שגם הם מאוד רוצים אבל אין ספרי הלכה שנראה איך הרב הגיעה לפסיקה הלכתית וגם הספרי הלכה שיש אינם מכסים את כל ההלכות. רציתי לדעת איזה ספרים לקרוא על מנת לפסוק כדעת הרב זצ"ל? והאם הרבנים שליט"א יוציאו ספרים כאלה המכסים את כל ההלכות שבת איסור והיתר ברכות ואיך הרב זצ"ל הגיעה למסקנה הלכתית הכוונה בעיון כמו ספרים רבים שנכתבים בדורנו זה המראים איך הגיעו למסקנה הלכתית מהגמרא והראשונים עד אחרוני זמננו?
תשובה: הרב בשיעורים ב"קול צופייך" הסביר את הדרך ההלכתית איך הוא הגיע לכל ההלכות, ויש עוד שיעורים. הם כרגע מכונסים בספרים שיוצאים אחד אחרי השני. יש עוד המון כתבים של הרב שעובדים על הוצאתם. בגדול, השיטה של הרב היא השיטה שיש לה מקורות בכל ספרי החיד"א, שהוא פסק לפי שיטה זו. הוא כתב הכי הרבה על פי שיטה זו וניתן לעיין בספריו. הבן איש חי הלך גם הוא בדרך זו. למעשה, שורש השיטה נמצא ברבי יוסף קארו עצמו, שכתב שאנחנו פוסקים גם על פי הזוהר ושילב פסקים מהזוהר בשולחן ערוך. העיקרון נמצא בשולחן ערוך ורבנים אלו פיתחו שיטה זו ועוד רבנים רבים אחרים. יש הרבה ספרים בשיטה זו שמחברת בין הפנימיות שבתורה ובין ההלכה ועושה אותם מקשה אחת ולא שתי תורות.
שאלה: תרומות ומעשרות מפלפלים: האם פלפלים בצבעים שונים נחשבים מין אחד או כמה מינים לעניין אמירת נוסח הפקשת תרומות ומעשרות?
תשובה: וברכת ד' מין אחד. שבת בברכת התורה והארץ הרב יהודה הלוי עמיחי כפר דרום אשקלון
שאלה: אשתי בתחילת החודש התשיעי - צום י  בטבת: אשתי בתחילת חודש תשיעי, הריון ראשון. אני חושש כי אומרים שצום יכל לגרום לצירים מוקדמים, וק"ו בחודש תשיעי שיש יותר חשש לצירים מוקדמים (לענ"ד). אשתי טוענת שמבחינת ההרגשה שלה היא מסוגלת לצום. האם היא חייבת לצום? האם מותר לה לצום אם היא רוצה?
תשובה: אם היא בריאה היא יכולה לצום אך ברגע שתרגיש התכווצויות או צירים יש להפסיק מיד ולאכול ולשתות ללא הגבלה, בעיקר דברים מתוקים (לא דאייט!).
שאלה: אבוקדו שנקטף בשבת : קיבלתי מחבר שקית עם אבוקדו שניקטף בשבת מה אני עושה,זורק או אוכל אותם?
תשובה: אם הוא נקטף במיוחד עבורך, אסור לך לאכלו.
שאלה: הלכות: 1. אישה שעושה קידוש לבד בשבת בבוקר עד שהבעל יחזור מתפילה, היא רוצה לאכול ולשתות, האם מותר לה לקדש לעצמה? והאם מותר להחזיר לבקבוק יין מה שנותר בכוס קידוש? 2. יש לנו תנור של 2 תאים עליון בשרי והתחתון חלבי, האם מותר להכניס תבשיל בשרי לתא החלבי כי לא בישלו בחלבי כבר כמה ימים או 24 שעות, מה הדין? וההיפך מותר?
תשובה: 1. מותר לאישה לעשות קידוש לעצמה. את היין שנשאר בכוס ניתן להחזיר לבקבוק אבל יש תחילה להוסיף מהבקבוק עוד קצת יין לכוס כדי לבטל את הפגימה שהייתה ביין ששתו ממנו, ואז להחזיר לבקבוק. 2. לכתחילה אין להכניס ללא הכשרת התנור.
שאלה: המשך לשאלה ביטול הזמנה עבודה ופיצוי: העובדה שעברה כבר תקופה ארוכה מאז שהודעתי לנגר על ביטול ההזמנה והוא הבטיח להחזיר לי את כספי, אך לא עשה זאת. האם בגלל כן אין זה מן הראוי שגם הוא ילך לקראתי ומן הסכום המקובל עבור הכנת הסקיצה שבוודאי מן הראוי שאתן לו, יפחית סכום כלשהו מרצונו הטוב? השאלה נשאלה בהמשך לשאלה "ביטול הזמנה עבודה ופיצוי - העבודה לא בוצעה"
תשובה: אין קשר בין שני הדברים. השכר המגיע לו על עבודתו הוא דבר אחד, ועיכוב החזר הת מצידו הוא דבר אחר. על עיכוב בהחזר הת לא ניתן לחייב את הנגר משום שאף אם היה ניתן להוכיח נזק ממוני ישיר מעיכוב הת לפי ההלכה אין מקום לפיצוי על עיכוב פרעון חוב משום בעיית הריבית. הרב ניר אביב
שאלה: דין הכלי במקרוגל טרף: הרב נשאל: "במקום העבודה שלי יש מיקרוגל ומשתמשים בו להכל (בשר, חלב, ואף אוכל לא כשר ר"ל) שאלתי האם אני יכול לחמם אוכל בשבילי במיקרו ואם כן - כיצד." וענה שבכלי סגור היטב מותר, רציתי לשאול מה יהיה דין הכלי, טרף מבחוץ וכשר מבפנים?! כי אם הוא טרף אז למה מה שבתוכו כשר? השאלה נשאלה בהמשך לשאלה "שימוש במיקרוגל במקום העבודה"
תשובה: הכלי כשר מבפנים ומבחוץ. אויר המיקורגל אינו אסור יש רק אולי חשש לזיעה נוטפת מתקרת התנור למאכל, לכן אם הכלי סגור אין לחשוש לכך.
שאלה: מציאה שאפשר לאתר את הבעלים - המשך: תחת הכותרת "מציאה שאפשר לאתר את הבעלים" היתה שאלה כזו: מצאתי מחשב נייח בפח הזבל מכולה ירוקה. המחשב היה זרוק בתוך הפח ללא שקית וברור שהונח שם בכוונה. למרות שהייתי סבור שהמחשב פגום, לקחתיו על מנת להשתמש בחלקיו. להפתעתי, כשהגעתי הביתה גיליתי שמדובר במחשב די חדיש, מה שהיה נחשב לפני שלוש שנים מחשב מעולה פנטיום 4 של אינטל 3 ג יגה הרץ וכרטיס מסך איכותי. במחשב יש חומר מועט, אך לפי שם המחשב ניתן לאתר את בעליו הקודמים בקלות. מתוך סקרנות נכנסתי לפייסבוק שלו וראיתי שמדובר בצעיר חילוני בגילאי סוף העשרה. אני חושש להודיע לו על העניין פן יספר לי שמישהו זרק לו את המחשב לפח או דברים מהסוג הזה וידרוש את המחשב חזרה. שאלתי היא, האם מוטלת עלי חובה הלכתית לשאול את הבעלים הקודמים האם אכן הפקיר את המחשב או שניתן לסמוך על ה"אומדנא דמוכח" שיש כאן? התשובה היתה: המוצא מציאה בפח אשפה זוכה במציאה (בימינו כל פחי האשפה בגדר אשפה העשויה להתפנות). גם אם יש סימן במציאה אין חובה להשיבה כיון שזו אבידה מדעת (עיין סוף סימן רס בחו"מ בשיטת הש"ך סק"לג ובסימן רסא ש"ך סק"ג ). על כן, אין חובה לאתר את הבעלים הקודמים של המחשב. נראה שגם מצד לפנים משורת הדין אין כאן חיוב כיוון שיש כאן הפקר מדעת ולשוטים לא חיישינן. אמנם אם יש חשש שהבעלים הוא קטן יש לפנות אל הוריו ולברר שהמחשב הושלך לפח על דעתם. הרב ינון זמיר לא הבנתי: אם המחשב נראה טוב, ולא נראה שאדם שפוי זרק אותו לפח, לא חוששים שגנבו לו את המחשב וזרקו אותו לפח? ומדוע אין חיוב לשאול את בעל המחשב האם נגנב לו מחשב? השאלה נשאלה בהמשך לשאלה "מציאה שאפשר לאתר את הבעלים"
תשובה: לא מצאנו בגמ' חשש בהלכות אבידה ומציאה, שמא החפץ נגנב מהבעלים. יותר מזה- אם כך היה, הרי בכל מקרה של מציאת אבידה שנפסק בו שלא צריך להכריז נחשוש שמא היא נגנבה מהבעלים, ולא נאבדה ויש צורך לאתר את הבעלים ולשאול אותו - וזה כמובן לא יעלה הדעת. לבד מכל זה, ממה נפשך- אם נגנב הרי היה כאן יאוש ושינוי רשות והמוצא זכה בגניבה (עיין לקמן באשר ללמה"ד). כפי שכתבתי למעשה שטות לא חיישינן, ולכן אנחנו מתייחסים למקרה כאבידה מדעת. אין חיוב מצד לפמה"ד לנסות לאתר את הבעלים. בנוסף, הערה מצד המציאות- רבים אמרו לי וכן ראיתי במו עיני- שמצוי במקומות רבים שפחי האשפה מלאים ב שכל פגמו הוא שאיננו "חדש ממש" על אף שמצד עצמו הוא ראוי לשימוש. והדבר נפוץ בערים הגדולות ובבנייני משרדים שמשליכים מסכי מחשב, ריהוט וכו' לכן אין צורך להתפלא מהמקרה שבשאלה, אלו מעשים שבכל יום. אם יש צורך, אשמח להרחיב. הרב ינון זמיר
שאלה: קבלת מתנה ממעשר כספים: כבוד הרב עשיתי הוראת קבע לישיבה על סכום כולל של 500 ש ח לחמישה חודשים (כל חודש 100 ש ח) בתמורה קיבלתי שמן וספר קודש רציתי לשאול : א. האם הוראת הקבע יכולה להיחשב לי כמצוות מעשר אף על פי שקבלתי דבר מתנה עבורה? ב. האם יש עלי להוריד את ערך המתנה מסכום הוראת הקבע ורק את הסכום הזה להחשיב כמעשר נגיד במקום 500 ש ח להחשיב כמעשר רק 400 ש ח?
תשובה: א. כן. ב. לא. אבל יש מקום לתת עשרית משווי המתנה לצדקה.
שאלה: אחריות בדיקת מזוזה במקום עבודה: האם אחריות הבדיקה וקביעת המזוזה היא על העובד שעובד בחדר או על המעביד? השאלה נשאלה בהמשך לשאלה "ללמוד בבית הספר בלי מזוזה"
תשובה: האחריות מוטלת על בעל הבית, אך ראוי שהעובד יזכה את בעה"ב ויסייע לו להתקין מזוזות כשרות.
שאלה: נישואי כהן לאם חד הורית: האם כהן יכול לשאת לאישה אם חד הורית (רווקה) בשנות הארבעים שהרתה באמצעות בנק הזרע - זרע גוי? במידה והתינוקת היתה מאומצת, האם התשובה היתה משתנה?
תשובה: במקרה זה יש לפנות לבית הדין. הרב יעקב פיג'ו
שאלה: מדוע יוסף לא אמר לאביו שהוא נמצא במצרים: 1. מדוע יוסף לא אמר לאביו שהוא נמצא במצרים? 2. כמה שנים יוסף היה במצרים?
תשובה: 1. בשאלה זו עסקו רבים מן המפרשים והשיבו תשובות שונות. הרחיב לעסוק בסוגיה זו מו"ר הרב איתן שנדורפי שליט"א בספרו הדר התורה (עמ' 255). והרי חלק מן התשובות: א. בעלי התוספות (בראשית מב, א): יוסף היה מושבע שלא לגלות. ב. תשובה שניה של בעלי התוספות (שם): יוסף לא רצה לצער את יעקב. ג. תשובה שלישית של בעלי התוספות: אם היה מגיד לאביו (שהוא משנה למלך מצרים), היה ירא שמא ישמעו אחיו ויבהלו, ויברחו זה לצפון וזה לדרום מרוב פחד שייראו שיהרגם, ונמצא אביו מצטער עליהם וגורם צער גדול לאביו. ד. לפי "אור החיים" הקדוש (בראשית מה, כו): יוסף חשש שאחיו ינסו להרגו. ה. לפי ה"כלי יקר" (בראשית מב, ז): יוסף לא רצה לגלות את מה שהקב"ה מסתיר. ו. לפי רמב"ן (בראשית מב, ט): יוסף חיכה שיתקיימו החלומות. ז. לפי האברבנאל: יוסף רצה להעניש את אחיו כדי לכפר להם על עוונם. ח. הסבר נוסף של האברבנאל: יוסף רצה להחזיר את האחים בתשובה. 2. 93 שנה, שהרי הושלך בגיל 17 ונפטר בן 110. והרי הפירוט: יוסף נמכר על ידי אחיו והורד למצרים בגיל 17 (ראה רש"י בראשית לה, כט). הוא נכנס לבית הסוהר למשך 12 שנה בהיותו בגיל 18 ונשאר שם עד גיל 30 (ראה רש"י בראשית מ, ד). בהיותו בן 39 ירד יעקב אבינו עם משפחתו למצרים. ובהיותו בן 110 הלך לבית עולמו לאחר 80 שנות מלכות.
שאלה: הודיה לה : לרב אריאל שליט"א 1. בתנו נפלה ממיטת קומותיים, כנראה איבדה הכרתה לזמן קצר, אושפזה בבית חולים ובבדיקת CT הוחלט להעבירה לבית חולים אחר עקב פציעות ראש פנימיות כעבור כ36 שעות, בחסדי ה, קמה ממיטתה והתהלכה כרגיל ואכן החלימה. האם נצרכת סעודת הודיה או צדקה או דבר אחר? 2. אדם המחוייב בברכת שעשה לי נס מדי 30 יום במקום בו ניצל בתאונת דרכים, האם חייב פעם ב30 יום גם שעובר שם כמה פעמים בשבוע? ישר כח לרב
תשובה: 1. צדקה. 2. פטור.
שאלה: כשרות תרופה: האם מותר ליטול תרופה תוסף תזונה המורכב ברובו משתן אדם במקרים הבאים: 1) הקלת כאבים כרוניים כגון כאבי ראש בטן תכופים. 2) בתור טיפול מונע לאדם בריא. קיבלתי תרופה כזאת ממטפלת אלטרנטיבית ואני לא יודע אם מותר להשתמש בזה.
תשובה: וברכת ד' מותר לקחת תרופה כזאת לחולה שאין בו סכנה, במניעה אין לקחת (ש"ך סי' פא ס"ק ג). כמו כן, במי רגלים יש איסור בל תשקצו ועל כן יש להמנע. ברור שאדם חולה שנופל למשכב יכול להקל. אם המי רגלים עובדו ולא ניכרת ממשותם, יש מקום להקל. כמו כן צריך לבדוק האם יש אמת ברפואות אלו, ואולי אין זה אלא דמיון, למרות שיש תשובות באחרונים המתירות רפואה זו, אבל כך היה בזמנם ברור ששתייה זו הייתה מועילה לחצבת, בימינו הדברים השתנו והתברר שאין בכך תועלת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון